b'\n_START_ARTICLE_\nGuliverjeva potovanja\n_START_PARAGRAPH_\nGuliverjeva potovanja je Swiftov satiri\xc4\x8dno utopi\xc4\x8dni, fantasti\xc4\x8dno potopisni roman._NEWLINE_Guliverjeva potovanja, ki so najpomembnej\xc5\xa1e Swiftovo delo, so iz\xc5\xa1la leta 1726 pod naslovom Travels into Several Remote Nations of the World by Lemuel Gulliver. Roman, ki je napisan v prvi osebi, sestavljajo \xc5\xa1tirje deli (Guliver med pritlikavci, velikani, u\xc4\x8denjaki, in modrimi konji) ima obliko junakovega fiktivnega poro\xc4\x8dila o potovanjih v fantasti\xc4\x8dne de\xc5\xbeele. Oblika fantasti\xc4\x8dnega potopisa daje Swiftu prilo\xc5\xbenost za kritiko takratne angle\xc5\xa1ke dru\xc5\xbebe, politike, religije, nravi in idej, pa tudi za filozofska razmi\xc5\xa1ljanja o relativnosti \xc4\x8dlove\xc5\xa1kih navad, verovanj in vrednot sploh. Kritika dru\xc5\xbebe in \xc4\x8dlove\xc5\xa1kega sveta postaja v zadnjih poglavjih zmeraj bolj pesimisti\xc4\x8dna, tako da \xc5\xbee zanikuje razsvetljenske ideale: v poglavju o u\xc4\x8denjakih sme\xc5\xa1i skrajnost razuma, v poglavju o modrih konjih in\xc2\xa0\xc2\xbbjuhujih\xc2\xab, prispodobi za ljudi, pa animali\xc4\x8dno-\xc4\x8dutno plat \xc4\x8dloveka._NEWLINE_Slog romana je trezen, u\xc4\x8dinek dosega s tem, da fantasti\xc4\x8dne pojave opisuje s stvarnimi podrobnostmi in podatki.Roman je postal kmalu po izidu priljubljeno mladinsko berilo, v svoji prvotni podobi pa je \xc5\xa1e zmeraj ena temeljnih svetovnih satir._NEWLINE_Guliverjeva potovanja so bila v sloven\xc5\xa1\xc4\x8dino celoti prevedena 1951.'